Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 983/12/3307	Prievidza, 21.11.2014
EEČ : 2-27-3-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.6.2013, spisová značka 2 Pv 983/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 14.12.2012 v čase o 17:44 hod. v Prievidzi na ulici XXXXX v obchodnom centre Korzo našiel v bankomate ČSOB banke a. s., zabudnutú bankomatovú kartu vystavenú k účtu poškodeného XXXXX pomocou ktorej vykonal výber finančnej hotovosti vo výške 170,- Eur, následne bankomatovú kartu zahodil a vybratú finančnú hotovosť použil pre vlastnú potrebu, čím spôsobil poškodenému XXXXX škodu vo výške 170,- Eur.

Uznesením prokurátora Okresnej prokuratúry XXXXX zo dňa 14.6.2013, spisová značka 2 Pv 983/12/3307, bola určená obvinenému skúšobná doba v trvaní 16 mesiacov.
Odôvodnenie:
 Uznesením  č. k.  2 Pv 983/12/3307 - 10 zo dňa 14.6.2013, ktoré nadobudlo právoplatnosť dňa 28.6.2013 som podľa § 216 ods. 1 Trestného poriadku podmienečne zastavil trestné stíhanie obvineného XXXXX, XXXXX, trvale bytom XXXXX, 971 01 XXXXX, pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona, ktorého  sa dopustil na tom skutkovom základe, dňa 14.12.2012 v čase o 17:44 hod. v Prievidzi na ulici XXXXX v obchodnom centre Korzo našiel v bankomate ČSOB banke a. s., zabudnutú bankomatovú kartu vystavenú k účtu poškodeného XXXXX pomocou ktorej vykonal výber finančnej hotovosti vo výške 170,- Eur, následne bankomatovú kartu zahodil a vybratú finančnú hotovosť použil pre vlastnú potrebu, čím spôsobil poškodenému XXXXX škodu vo výške 170,- Eur.

	 Podľa § 216 ods. 2 Trestného poriadku prokurátor Okresnej prokuratúry XXXXX obvinenému XXXXX určil skúšobnú dobu v trvaní 16 (šestnásť) mesiacov. 

     Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     	Po uplynutí skúšobnej doby som z odpisu registra trestov zo dňa 21.11.2014 na obvineného zistil, že proti nemu bolo vedené trestné stíhanie len vo veci Okresnej prokuratúry XXXXX sp. zn. 2 Pv 983/12/3307. Ďalej z výpisu z evidencie priestupkov Okresného úradu XXXXX zo dňa 6.11.2014, zo správy z Mestskej polície XXXXX zo dňa 11.11.2011 a správy Okresného riaditeľstva PZ, Obvodného oddelenia PZ XXXXX zo dňa 12.11.2014, som zistil, že obvinený v určenej skúšobnej dobe podmienečne zastaveného trestného stíhania nebol evidovaný pre priestupok a ani iné jeho konanie nebolo riešené v priestupkovom konaní. 

     Po zvážení zabezpečených správ a hodnotení správania sa obvineného počas skúšobnej doby som toho názoru, že obvinený v priebehu skúšobnej doby podmienečne zastaveného trestného stíhania od 28.6.2013 do 28.10.2014 viedol riadny život.

     Na základe uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marko Sališ
prokurátor